雖然幾好食同幾抵, 好小去飲茶, 因為好難等位, 又唔係咁好坐。前一排連續有人到屋企聚會, 結果連訂了幾次外賣(自取).霸王鴨釀足料, 夠7-8人食($120), 燜得好入味同好鬆化, 骨都可以夾開, 好抵食, 不過我個人覺得小啲蓮子/白果或者將之切碎釀就更好。醬燒骨都出名, 但一大件燒骨很難分切, 冇想像中好食。我幾喜歡陳皮牛肉, 賣相一般但肉幾彈牙。腐皮卷好脆好好食. 枇杷豆腐唔錯,傳統炒粉麪水準有保証, 廈門炒米, 楊州炒飯等等又香又乾身, 好食.